Ես համաձայն եմ, որ գործընթացը պետք է առաջ շարժվի, եւ նախընտրելի է՝ ավելի մեծ արագությամբ ու արդյունքներով: Բայց այստեղ ես կուզեի մեկ-երկու հանգամանք ընդգծել: Իհարկե, վերջնանպատակն արձանագրությունները վավերացնելը եւ կյանքի կոչելն է, ինչը, ցավոք, դեռ տեղի չի ունեցել, բայց մենք՝ ամերիկացիներս, նաեւ Եվրամիությունը եւ այլն, այս ընթացքում աշխատեցինք Հայաստանի եւ Թուրքիայի քաղաքացիական հասարակությունների հետ, գործարար, մշակութային հանրությունների, համալսարանական շրջանակների եւ այլոց հետ՝ ջանալով նրանց իրար մոտեցնել եւ ընդհանուր հարցերի ինչ-որ օրակարգ, երկխոսություն սկզբնավորել: